รัฐบาลไทย-ข่าวทำเนียบรัฐบาล-อ.หนองหงส์ “มุ่งมั่นพัฒนาคน แก้จนทุกช่วงวัย” ขับเคลื่อนการดำเนินงานตามโครงการ “หมู่บ้านยั่งยืน (Sustainable Village)” สร้างความมั่นคงทางอาหาร ขับเคลื่อนเป้าหมายการพัฒนาที่ยั่งยืน
วันอังคารที่ 13 กุมภาพันธ์ 2567
13/02/2567
อ.หนองหงส์ “มุ่งมั่นพัฒนาคน แก้จนทุกช่วงวัย” ขับเคลื่อนการดําเนินงานตามโครงการ “หมู่บ้านยั่งยืน (Sustainable Village)” สร้างความมั่นคงทางอาหาร ขับเคลื่อนเป้าหมายการพัฒนาที่ยั่งยืน
อําเภอหนองหงส์ “มุ่งมั่นพัฒนาคน แก้จนทุกช่วงวัย” ขับเคลื่อนการดําเนินงานตามโครงการ “หมู่บ้านยั่งยืน (Sustainable Village)” สร้างความมั่นคงทางอาหาร ขับเคลื่อนเป้าหมายการพัฒนาที่ยั่งยืน เพื่อให้ประชาชนมีคุณภาพชีวิตที่ดีอย่างยั่งยืน
วันนี้ (13 ก.พ. 67) นายถาวร บุญศรี นายอําเภอหนองหงส์ จังหวัดบุรีรัมย์ เปิดเผยว่า อําเภอหนองหงส์ “มุ่งมั่นพัฒนาคน แก้จนทุกช่วงวัย” เพื่อขับเคลื่อนการดําเนินงานตามโครงการ “หมู่บ้านยั่งยืน (Sustainable Village)” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนมพรรษาครบ 6 รอบ 28 กรกฎาคม 2567 โดยมีผู้กํากับการสถานีตํารวจภูธรหนองหงส์ พัฒนาการอําเภอ เกษตรอําเภอ ปศุสัตว์อําเภอ นายก อบต.เมืองฝ้าย คณะผู้บริหาร อบต.เมืองฝ้าย กํานันตําบลเมืองฝ้าย ผู้นําหมู่บ้านในพื้นที่ตําบลเมืองฝ้าย ปลัดอําเภอ พัฒนากร ผู้นํา อช. เจ้าหน้าที่ ภาคีเครือข่าย และประชาชน ร่วมขับเคลื่อนโครงการ ซึ่งจะนํามาสู่การดําเนินการพัฒนาคุณภาพชีวิตที่ดีของประชาชนให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม อีกทั้งยังขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการน้อมนําหลักปรัชญาเศรษฐกิจพอเพียงมาใช้ภายใต้เป้าหมายการสร้างความยั่งยืนให้ครอบคลุมทุกมิติทั้งด้านสังคม เศรษฐกิจ สิ่งแวดล้อม เพื่อสร้างความมั่นคงในชีวิต ความมั่นคงด้านอาหาร ความมั่นคงด้านเครื่องนุ่งห่ม การถ่ายทอดภูมิปัญญาสู่เด็กและเยาวชน ตลอดจนการรักษาสิ่งแวดล้อมและขนบธรรมเนียมประเพณีไทย เพื่อให้ประชาชนในหมู่บ้าน/ชุมชนได้พัฒนาไปสู่การมีคุณภาพชีวิตที่ดีอย่างยั่งยืน
นายถาวร บุญศรี นายอําเภอหนองหงส์ จังหวัดบุรีรัมย์ กล่าวว่า จังหวัดบุรีรัมย์โดยอําเภอหนองหงส์ มุ่งเสริมสร้างการพัฒนาที่ยั่งยืนของกระทรวงมหาดไทยอย่างต่อเนื่อง โดยได้ดําเนินการขับเคลื่อนโครงการ “หมู่บ้านยั่งยืน (Sustainable Village)” เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนมพรรษาครบ 6 รอบ 28 กรกฎาคม 2567 ที่มีเป้าหมายในการพัฒนาหมู่บ้านไปสู่การเป็นหมู่บ้านยั่งยืน ในพื้นที่ตําบลเมืองฝ้าย อําเภอหนองหงส์ จังหวัดบุรีรัมย์ ตามเกณฑ์พื้นฐานหมู่บ้านยั่งยืนทั้ง 8 ข้อ อีกทั้งยังจัดกิจกรรม “ทางนี้มีผล ผู้คนรักกัน” ซึ่งมีวัตถุประสงค์เพื่อสร้างการรับรู้ในการสร้างความมั่นคงทางด้านอาหาร และปลูกผักที่บริโภคได้ตามริมถนนในหมู่บ้าน “ปลูกทุกอย่างที่กิน กินทุกอย่างที่ปลูก” เพื่อลดรายจ่าย เพิ่มรายได้ ให้คนทั้งในหมู่บ้านและคนทั่วไปสามารถเก็บพืชผักไปประกอบอาหารรับประทานได้ และประชาชนได้เรียนรู้และน้อมนําหลักปรัชญาของเศรษฐกิจพอเพียงมาใช้ในการดําเนินชีวิต ให้มีความเข้มแข็ง มั่นคง มั่งคั่ง ยั่งยืน โดยการบูรณาการความร่วมมือทุกภาคส่วน สู่หมู่บ้านเป้าหมายมีการพัฒนาทางสังคมที่ยั่งยืน ตลอดจนมีการขับเคลื่อนกิจกรรมวันดินโลก (World Soil Day) ตามแนวคิด “ดินดี น้ําดี ชีวีมีสุขอย่างยั่งยืน” เพื่อสร้างความตระหนักรู้ทรัพยากรน้ําและดิน ที่เป็นส่วนสําคัญของทุกสิ่งมีชีวิตบนโลก รวมไปถึงได้มีกิจกรรมสํารวจแหล่งกักเก็บน้ําสําหรับอุปโภคบริโภค เพื่อให้ประชาชนได้มีน้ําสําหรับดํารงชีวิตได้เพียงพอตลอดทั้งปี
นายถาวร บุญศรี นายอําเภอหนองหงส์ จังหวัดบุรีรัมย์ กล่าวในช่วงท้ายว่า ด้วยสํานึกในพระมหากรุณาธิคุณที่พระบาทสมเด็จพระเจ้าอยู่หัว พระผู้ทรงเป็นผู้นําในการ “บําบัดทุกข์ บํารุงสุข” ทําให้ประชาชนคนไทยได้มีคุณภาพชีวิตที่ดีอย่างยั่งยืน และเนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 อําเภอหนองหงส์จะดําเนินการขยายผล "หมู่บ้านยั่งยืน" ให้ครอบคลุมครบถ้วนทุกพื้นที่ ด้วยการขับเคลื่อนจัดทําโครงสร้างพื้นฐาน จัดระเบียบแต่ละหมู่บ้านแต่ละคุ้มให้มั่นคงเป็นระเบียบ สะอาด สวยงาม การสร้างความมั่นคงทางอาหารรวมถึงแหล่งน้ําสะอาด และส่งเสริมอาชีพให้แก่ประชาชนในพื้นที่ โดยน้อมนําหลักปรัชญาของเศรษฐกิจพอเพียงมาปรับใช้เป็นแนวทางในการปฏิบัติ เพื่อให้เกิด "หมู่บ้านยั่งยืน" (Sustainable Village) นําไปสู่การพัฒนาพื้นที่ ทําให้ประชาชนทุกพื้นที่มีความสุขในทุกมิติอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood